Държавен вестник, бр. 89, 2013 г., стр. 9

БРОЙ  89	
Д Ъ Р Ж А В Е Н  В Е С Т Н И К 	
СТР.  9  
предварително и на свой риск трябва да 
отстранят всички обстоятелства, които към 
деня на изборите могат да ги поставят в със­
тояние на несъвместимост, е неприемлива и 
нарушава Конституцията. 
В досегашната практика на Конституци­
онния съд има два случая на предсрочно 
прекратяване на пълномощия на народен 
представител поради несъвместимост. По 
първия е постановено Решение № 4/1993 г. 
по к.д. № 3/1993 г. В мотивите му се казва, 
че ако народният представител Стоян Ганев, 
избран за председател на ОС на ООН, пред­
почете тази си длъжност, прекратяването на 
правомощията му трябва да стане по реда на 
чл. 72 от Конституцията. Месеци по-късно 
съдът в Решение № 10 по к.д. № 10/1993 г. 
констатира, че „няма данни, а и твърдения 
дори“ за прекратяването на функциите на 
председател на ОС на ООН и предсрочно 
прекратява пълномощията му на народен 
представител поради несъвместимост. Две­
те решения ясно показват убеждението на 
Конституционния съд, че последиците от 
несъвместимостта не следва да настъпват авто­
матично и че трябва да бъде даден подходящ 
срок за избор на народния представител коя 
длъжност да изпълнява, като по този начин 
преустанови несъвместимостта. Случаят с 
народния представител Христофор Дочев, 
отразен в Решение № 2 по к.д. № 2/1992 г. 
е различен и визира хипотезата, при която, 
въпреки подадена оставка на народния пред­
ставител, Народното събрание отказва да я 
гласува и служебно го поставя в състояние 
на несъвместимост, по която впоследствие 
Конституционният съд се произнася. 
Предсрочното прекратяване на пълномо­
щията на народен представител по чл. 72, 
ал. 1, т. 3 от Конституцията е неблагоприят­
на правна последица. В рамките на своите 
правомощия по чл. 12, ал. 1, т. 9 ЗКС съдът 
следва да констатира, че народен представи­
тел е нарушил разпоредбата на чл. 68, ал. 1 
от Конституцията, като е изпълнявал друга 
държавна служба или е извършвал дейност, 
която според закона е несъвместима с поло­
жението му. Нарушението трябва да бъде от 
такъв характер, че да възпрепятства постига­
нето на основните цели на тази разпоредба, 
посочени в Решение № 5 на Конституционния 
съд от 1993 г. по к.д. № 6/1993 г. и Решение 
№ 7 на Конституционния съд от 2010 г. по 
к.д. № 5/2010 г. – да се осигури независимост­
та на законодателната власт и да се създадат 
гаранции за редовното присъствие и участие 
на народния представител в работата на 
Народното събрание. След като констатира 
такова нарушение, съдът, въпреки волята на 
народния представител, предсрочно прекра­
тява пълномощията му. Правото на защита 
на народния представител в тази процедура 
се осигурява от разпоредбата на чл. 26 от 
Закона за Конституционен съд. 
Народният представител Делян Пеевски е 
подал оставката си като народен представител 
в деня на избора му за председател на ДАНС. 
Той е предприел всички зависещи от него 
действия да отстрани възникналата несъвмес­
тимост и с действията си не е нарушил Кон­
ституцията и действащото законодателство. 
Конституцията и законите не поставят пред 
него допълнителни изисквания, за да бъде 
поведението му правомерно и неподлежащо 
на санкцията по чл. 72, ал. 1 от Конститу­
цията. Колкото до тезата, че пълномощията 
на народен представител автоматично се 
прекратяват, когато той бъде избран от На­
родното събрание на друга длъжност, тя не 
може да бъде споделена, тъй като така ще 
бъде дописан чл. 72 от Конституцията.
ІІ. Според съдиите Благовест Пунев, Ру­
мен Ненков, Кети Маркова, Георги Ангелов 
и Анастас Анастасов искането е основателно 
по следните съображения:
С определението по допустимостта на 
искането от 4 юли 2013 г. Конституционният 
съд е приел да се произнесе по същество 
в рамките на правомощието си по чл. 72, 
ал. 2, пр. 1 във връзка с ал. 1, т. 3, пр. 2 от 
Конституцията, т.е. по искането за установя­
ване на несъвместимост по чл. 68, ал. 1 от 
Конституцията – изпълнение на друга дър­
жавна служба, и съответно – прекратяване 
на пълномощията на народния представител 
на това основание. С оглед мотивационната 
част на искането може само да се отбележи, 
че подаването на оставка от Пеевски като 
народен представител и произнасянето по 
нея от парламента, до който е адресирана, 
не съставляват елементи на фактическия 
състав, предпоставящ възникването на осно­
ваното на проведения избор друго служебно 
правоотношение.
Считаме, че на 14 юни 2013 г. с обявя­
ването на избирането на Делян Пеевски за 
председател на ДАНС по предложение на 
министър-председателя и полагането от него 
на изискуемата от чл. 8а ЗДАНС клетва са 
били осъществени всички юридически фак­
ти, необходими за заемане на съответната 
държавна служба по смисъла на чл. 68, 
ал. 1, пр. 1 от Конституцията – председател 
на ДАНС. За избраното лице не е същест­
вувала никаква правна пречка да започне 
фактическото изпълнение на възложените 
му от закона правомощия, както е станало 
и в действителност. 
Вярно е, че за да възникне служебното 
правоотношение с държавен служител в ДАНС, 
законът изисква не само заемане на длъж­